ประกาศห้ามชุมนุมรัศมี 50 เมตรรอบทำเนียบรัฐบาล  ส่วนภาพรวมการรักษาความปลอดภัยยังเป็นไปด้วยความเรียบร้อย
พลตำรวจเอก ดำรงศักดิ์ กิตติประภัสร์ ผู้บัญชาการตำรวจแห่งชาติ เปิดเผยภายหลังประชุมกองอำนวยการร่วมรักษาความปลอดภัยและการจราจร การประชุมผู้นำเขตเศรษฐกิจเอเปค 2022 เพื่อติดตามสถานการณ์ด้านการข่าว สภาพภูมิอากาศและแผนการปฏิบัติรักษาความปลอดภัยและการจราจรประจำวันในวันนี้ว่า ภาพรวมการปฏิบัติมีความพร้อมและเป็นไปด้วยความเรียบร้อย โดยการจราจรคล่องตัว มีปริมาณรถน้อย ส่วนสถานการณ์ด้านการข่าวทั้งในและนอกพื้นที่ กทม. ยังคงต้องติดตามสถานการณ์อย่างใกล้ชิด ซึ่งทุกฝ่ายได้เตรียมแผนการปฏิบัติรองรับไว้แล้วสำหรับการชุมนุม กองบัญชาการตำรวจนครบาล ประกาศห้ามชุมนุมสาธารณะในรัศมี 50 เมตรรอบทำเนียบรัฐบาล มีผลบังคับใช้วันที่ 16 พฤศจิกายน 2565 เวลา 06.00 น. ถึงวันที่ 20 พฤศจิกายน 2565 เวลา  06.00 น.